

**REPUBLIKA HRVATSKA**

**DUBROVAČKA-NERETVANSKA ŽUPANIJA**

**GRAD KORČULA**

**Stručno povjerenstvo za javnu nabavu**

KLASA: 960-03/17-01/18

URBROJ: 2138/01-02-17-2

Korčula, 16. studenog 2017.

Na temelju članka 198. Zakona o javnoj nabavi (''Narodne novine'', broj 120/16; dalje u tekstu: ZJN),   
Stručno povjerenstvo za javnu nabavu Grada Korčule u predmetnom postupku javne nabave objavljuje

**P O Z I V**

**SVIM ZAINTERESIRANIM GOSPODARSKIM SUBJEKTIMA**

**ZA PRETHODNO SAVJETOVANJE**

**ZA PRIPREMU OTVORENOG POSTUPKA JAVNE NABAVE RADOVA:**

**Građevinski i obrtnički radovi – Rekonstrukcija palače Ismaeli-Gabrielis**

Grad Korčula, u svojstvu javnog naručitelja, priprema provedbu otvorenog postupka javne   
nabave radova male vrijednosti – **Građevinski i obrtnički radovi - Rekonstrukcija palače Ismaeli-Gabrielis.**

Odredbom članka 198. ZJN pod nazivom „Prethodna analiza tržišta“ propisano je da prije pokretanja postupka javne nabave javni naručitelj u pravilu provodi analizu tržišta u svrhu pripreme   
nabave i informiranja gospodarskih subjekata o svojim planovima i zahtjevima u vezi s   
nabavom.

Nadalje, javni naručitelj smije tražiti ili prihvatiti savjet neovisnih stručnjaka,   
nadležnih tijela ili sudionika na tržištu koji može koristiti u planiranju i provedbi postupka   
nabave te izradi dokumentacije o nabavi, pod uvjetom da takvi savjeti ne dovode do   
narušavanja tržišnog natjecanja te da ne krše načela zabrane diskriminacije i transparentnosti.

Prije pokretanja otvorenog postupka javne nabave za nabavu radova, javni naručitelj   
obvezan je opis predmeta nabave, tehničke specifikacije, kriterije za kvalitativni odabir   
gospodarskog subjekta, kriterije za odabir ponude i posebne uvjete za izvršenje ugovora   
staviti na prethodno savjetovanje sa zainteresiranim gospodarskim subjektima u trajanju od   
najmanje pet dana.

Stoga, sukladno prethodnoj odredbi ZJN na službenoj internet stranici Grada Korčule   
http://[www.korcula.hr](http://www.korcula.hr) objavljuje se nacrt Dokumentacije o nabavi i Troškovnik za predmetni postupak javne   
nabave, te se pozivaju svi zainteresirani gospodarski subjekti da **do 21. studenog 2017. godine**, do kada je otvoreno prethodno savjetovanje, dostave eventualne primjedbe i/ili prijedloge na   
adresu elektroničke pošte: [srdjan.mrse@korcula.hr](mailto:srdjan.mrse@korcula.hr). Za dostavu primjedbi i/ili prijedloga može se koristiti priloženi obrazac (Prilog 1).

Nakon provedenog savjetovanja razmotriti će se sve dostavljene primjedbe i/ili prijedlozi   
zainteresiranih gospodarskih subjekata i izraditi izvješće o prihvaćenim i/ili neprihvaćenim   
primjedbama i/ili prijedlozima koje će biti objavljeno na internet stranici Grada Korčule http://[www.korcula.hr](http://www.dubrovackoprimorje.hr).

STRUČNO POVJERENSTVO

ZA JAVNU NABAVU

